27/03/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 3 de marzo de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello da Capela (expediente IN407A 2017/019-1)

Acordo do 3 de marzo de 2017, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello da Capela (expediente IN407A 2017/019-1) Expte.: IN407A 2017/019-1 Solicitante: Electra de Cabalar, S. L. Denominación: Punto fronteira Os Calzados LMTS 15 kV. Concello: A Capela Características técnicas: 1. Instalación e montaxe do punto fronteira e manobra Os Calzados, no edificio de obra civil existente, que será rehabilitado para tal fin, incuíndo dúas zonas diferenciadas: – Zona Electra de Cabalar: unha cela de interruptor automático en vacio motorizada, unha cela de medida, dúas celas de liña de saída e una cela de protección con fusibles para un transformador de 160 KVA, así como a correspondente instalación de servizos auxiliares, control, comunicacións, protección e medida. – Zona Unión Fenosa: unha cela de liña motorizada e una cela de liña de remonte coa instalación de Electra de Cabalar, instalacións que poderán ser obxecto de cesión entre as dúas distribuidoras.2. Tramo de liña subterránea de alta tensión de interconexión entre o punto fronteira Os Calzados proxectado e o apoio de formigón existente propiedade de Electra de Cabalar, S. L., en dobre circuíto, con condutores unipolares de aluminio e aillamento seco tipo RHZ1-2OL 12/20 kV 3X(1x150 AI), de 25 metros de lonxitude. Para interconexión coa rede de Unión Fenosa Distribución, S. A. é preciso a modificación das seguintes instalacións que poderán ser obxecto de cesión entre as dúas distribuidoras: 1. Tramo de liña subterránea de alta tensión de interconexión entre o novo apoio de formigón HVH-2500/13 de Unión Fenosa Distribución, S. A. e o punto fronteira Os Calzados proxectado, en simple circuíto, con condutores unipolares de aluminio e aillamento seco tipo RHZ1-2OL 12/20 kV 3X(1x150 AI), de 26 metros de lonxitude.2. Apoio de formigón vibrado oco HVH-2500/13 donde interconectará o punto fronteira Os Calzados coa rede de distribución de Unión Fenosa, S. A. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 3 de marzo de 2017. Isidoro Martínez Arca Xefe territorial da Coruña